Zadeva C-614/10

Evropska komisija

proti

Republiki Avstriji

„Neizpolnitev obveznosti države — Direktiva 95/46/ES — Obdelava osebnih podatkov in prosti pretok takih podatkov — Varstvo posameznikov — Člen 28(1) — Nacionalni nadzorni organ — Neodvisnost — Nadzorni organ in urad zveznega kanclerja — Osebne in organizacijske povezave“

Povzetek – Sodba Sodišča (veliki senat) z dne 16. oktobra 2012

Približevanje zakonodaj – Varstvo posameznikov pri obdelavi osebnih podatkov – Direktiva 95/46 – Nacionalni nadzorni organi – Zahteva po neodvisnosti – Obseg – Nacionalna zakonodaja, ki določa osebne in organizacijske povezave med organom in državo – Nedopustnost – Neizpolnitev obveznosti (Direktiva Evropskega parlamenta in Sveta 95/46, člen 28(1), drugi pododstavek) Približevanje zakonodaj – Varstvo posameznikov pri obdelavi osebnih podatkov – Direktiva 95/46 – Nacionalni nadzorni organi – Zahteva po neodvisnosti – Obseg – Obveznost imeti svojo proračunsko rubriko – Neobstoj (Uredba Evropskega parlamenta in Sveta št. 45/2001, člen 43(3); Direktiva Evropskega parlamenta in Sveta 95/46, člen 28(1), drugi pododstavek)

Izraz „popolnoma samostojno [neodvisno]“ iz člena 28(1), drugi pododstavek, Direktive 95/46 o varstvu posameznikov pri obdelavi osebnih podatkov in o prostem pretoku takih podatkov je treba razlagati tako, da morajo biti organi za nadzor varstva osebnih podatkov neodvisni, tako da lahko izvajajo svoje naloge brez zunanjega vpliva. V zvezi s tem okoliščina, da ima tak organ funkcionalno neodvisnost, ker so njegovi člani pri opravljanju funkcije neodvisni in niso vezani na nobena navodila, sama po sebi ne zadošča, da bi bil navedeni nadzorni organ obvarovan pred vsakršnim zunanjim vplivom. Namen neodvisnosti, ki se zahteva z navedenim členom 28(1), drugi pododstavek, ni namreč izključiti le neposredni vpliv v obliki navodil, ampak tudi vsakršno obliko posrednega vpliva, ki lahko usmerja odločitve nadzornega organa. Poleg tega glede na vlogo varuhov pravice do zasebnosti, ki jo imajo nadzorni organi, navedeni člen 28(1), drugi pododstavek, zahteva, da so njihove odločitve in tako ti organi onkraj vsakega dvoma o pristranskosti. Zato država članica, ki ne sprejme vseh potrebnih določb, da bi nacionalna zakonodaja izpolnjevala merilo neodvisnosti v zvezi z nadzornim organom, natančneje, ki uvede ureditev, v skladu s katero — je član administrator navedenega organa zvezni uradnik pod službenim nadzorom, — je urad tega organa vključen v službe nacionalne vlade in — ima predsednik nacionalne vlade brezpogojno pravico do obveščenosti o vseh vidikih vodenja organa, ne izpolni obveznosti iz člena 28(1), drugi pododstavek, Direktive 95/46. (Glej točke od 41 do 43, 52 in 66 ter izrek.) Za izpolnitev pogoja neodvisnosti iz člena 28(1), drugi pododstavek, Direktive 95/46 o varstvu posameznikov pri obdelavi osebnih podatkov in o prostem pretoku takih podatkov ni treba, da ima nacionalni organ za nadzor varstva osebnih podatkov svojo proračunsko rubriko, kakor določa člen 43(3) Uredbe št. 45/2001 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov. Države članice namreč niso zavezane, da v nacionalno zakonodajo vključijo določbe, ki so podobne tistim iz poglavja V Uredbe št. 45/2001, da bi svojemu nadzornemu organu ali nadzornim organom zagotovile popolno neodvisnost, in lahko tako z vidika proračunskega prava predvidijo, da spada nadzorni organ v neki oddelek ministrstva. Vendar zagotovitev osebja in potrebne opreme takemu organu temu ne sme preprečevati, da bi bil pri opravljanju nalog „popolnoma samostojen [neodvisen]“ v smislu člena 28(1), drugi pododstavek, Direktive 95/46. (Glej točko 58.)

Zadeva C-614/10

Evropska komisija

proti

Republiki Avstriji

„Neizpolnitev obveznosti države — Direktiva 95/46/ES — Obdelava osebnih podatkov in prosti pretok takih podatkov — Varstvo posameznikov — Člen 28(1) — Nacionalni nadzorni organ — Neodvisnost — Nadzorni organ in urad zveznega kanclerja — Osebne in organizacijske povezave“

Povzetek – Sodba Sodišča (veliki senat) z dne 16. oktobra 2012

Približevanje zakonodaj — Varstvo posameznikov pri obdelavi osebnih podatkov — Direktiva 95/46 — Nacionalni nadzorni organi — Zahteva po neodvisnosti — Obseg — Nacionalna zakonodaja, ki določa osebne in organizacijske povezave med organom in državo — Nedopustnost — Neizpolnitev obveznosti (Direktiva Evropskega parlamenta in Sveta 95/46, člen 28(1), drugi pododstavek) Približevanje zakonodaj — Varstvo posameznikov pri obdelavi osebnih podatkov — Direktiva 95/46 — Nacionalni nadzorni organi — Zahteva po neodvisnosti — Obseg — Obveznost imeti svojo proračunsko rubriko — Neobstoj (Uredba Evropskega parlamenta in Sveta št. 45/2001, člen 43(3); Direktiva Evropskega parlamenta in Sveta 95/46, člen 28(1), drugi pododstavek)